

# Парламент башлыгы Сарман һәм Мөслим районнарында эш сәфәрендә

*04.09.2014*



Бүген ТР Дәүләт Советы Рәисе Фәрит Мөхәммәтшин Татарстанның Сарман һәм Мөслим районнарына эш сәфәре белән барды.


Иртән парламент җитәкчесе Сулы Саклау торак пунктында Мәдәният йорты ачылышында катнашты. Күп функцияле үзәкләр төзелеше республика программасы буенча төзелгән бинада 100 урынга исәпләнгән авыл клубы һәм китапханә урнашкан.


Сарман районы Саклаубаш авылында капиталь ремонттан соң урта гомум белем бирү мәктәбе ачылды. Универсаль спорт мәйданчыклары төзелеш программасы буенча янәшә уен зонасы – футбол һәм волейбол кыры, тир һәм милли көрәш мәйданчыгы булдырылган.


Көннең икенче яртысында ТР парламенты спикеры Мөслим муниципаль районына юл тотты. Бүген Мөслимдә участок вәкаләтле полициясе өчен административ-торак комплекс, лицей янында спорт мәйданчыгы, шулай ук, реконструкциядән соң, туган якны өйрәнү музее ачылды.


Бүген Мөслимдә яшәүчеләр халык җыенына җыелды. Татарстан Дәүләт Советы Рәисе Фәрит Мөхәммәтшин җирле халыкның үтенечләрен һәм теләкләрен тыңлады. Республикада үткәрелә торган социаль сәясәт төрле мәсьәләләрне нәтиҗәле хәл итү мөмкинлеге бирә, дип белдерде ул. Татарстанда максатчан программалар буенча мәктәпләр һәм балалар бакчалары төзелә һәм ремонтлана, спорт комплекслары, күп функцияле үзәкләр һ.б. объектлар торгызыла. Халык җыеннарында белдерелгән үтенечләр “Бердәм Россия” партиясенең бишьеллык планына кертелә, дип билгеләп үтте парламент җитәкчесе.


Мөслимлеләр республика җитәкчелеге вәкилләренә яңа балалар бакчасы сорап мөрәҗәгать итте. Бу районда демографик шартларны яхшытуда бик актуаль. Мөслимлеләр шулай ук спорт комплексы төзү мөмкинлеген дә карауны сорады.


Фәрит Мөхәммәтшин ике муниципаль берәмлектә дә районнар активы белән очрашты. ТР парламенты спикеры республиканың социаль-икътисадый үсеше һәм төбәкләрдә иҗтимагый-сәяси вәзгыять турында сөйләде һәм 2014 елда төп сәяси вакыйга – Татартсан Дәүләт Советына сайлауларның мөһимлеген дә билгеләп үтте.
Парламент башлыгы Сарман һәм Мөслим районнарында эш сәфәрендә